CELEX: 62016TN0017
Language: et
Date: 2016-07-19 00:00:00
Title: Kohtuasi T-17/16: 19. juulil 2016 esitatud hagi – MS versus komisjon

5.9.2016   
            
            
               ET
            
            
               Euroopa Liidu Teataja
            
            
               C 326/29
            
         19. juulil 2016 esitatud hagi – MS versus komisjon
   (Kohtuasi T-17/16)
   (2016/C 326/51)
   Kohtumenetluse keel: prantsuse
   
      Pooled
   
   
      Hageja: MS (Castries, Prantsusmaa) (esindajad: L. Levi ja M. Vandenbussche)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellest tulenevalt:
   
               —
            
            
               tuvastada Euroopa Komisjoni lepinguväline vastutus Euroopa Liidu toimimise lepingu artikli 268 ja artikli 340 teise lõigu alusel;
            
         
               —
            
            
               kohustada esitama komisjoni poolt konfidentsiaalseks tunnistatud dokumendid, mis kujutavad endast väljaarvamise otsuse jaoks vajalikku alust;
            
         
               —
            
            
               mõista komisjoni õigusvastasest tegevusest tuleneva mittevaralise kahju eest välja ex aequo et bono hinnatud summa 20 000 eurot;
            
         
               —
            
            
               kohustada komisjoni avaldama vabanduse hageja ees ja arvama hageja uuesti Team Europe koosseisu;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väite kohaselt on komisjon toiminud õigusvastaselt, millega on rikkunud tõsiselt õigusnormi, mille eesmärk on anda üle üksikisikutele õigused, tuues kaasa komisjoni lepinguvälise vastutuse. Esiteks leiab hageja, et komisjon vastuolus Euroopa Liidu põhiõiguste harta artikliga 41, hea halduse ja kaitseõigusest kinnipidamise üldpõhimõtetega ning Euroopa hea halduse tava eeskirja artikliga 16 ei teavitanud teda korrakohaselt tema vastu esitatud väidetest ja teabest ega andnud talle võimalust enne väljaarvamise otsuse vastuvõtmist sõnastada asjakohaselt oma märkuseid nende kohta. Teiseks ei uurinud komisjon hoolikalt ja erapooletult kõiki käesoleva asjaga seotud asjaolusid, enne kui ta otsustas hageja Team Europe’st välja arvata rikkudes sellega harta artiklis 41 ja eeskirja artiklites 8, 9 ja 11 sätestatud hoolsukohustuse põhimõtet. Seda tehes rikkus komisjon ka hageja suhtes süütuse presumptsiooni, mis on sätestatud harta artiklis 48. Kolmandaks kinnitab hageja, et komisjon ei ole korrakohaselt oma otsust põhjendanud, esitades selles ebamääraseid ja ebatäpseid süüdistusi ja rikkudes sellega harta artikli 41 lõiget 2 ning eeskirja artiklit 18. Viimaseks on komisjoni poolt vastu võetud otsus selgelt põhjendmatu ja ebaproprtsionaalne käesoleva juhtumi asjaolusid arvesse võttes.
            
         
               2.
            
            
               Teise väite kohaselt on tegemist tegeliku ja kindla kahjuga, mida hageja kandis tulenevalt komisjoni väidetavast tegevusest, mis pani kahtluse alla hageja moraalse ja kutsealase usaldusväärsuse.